કરોડો કમાવાની લાલચમાં ક્યારેક આપણે મહેનતથી કમાયેલા નાણાં મહાઠગના હાથમાં આપી દેતા હોઈએ છીએ. આવા જ એક મહાઠગની આજે આપણે વાત કરીશું. આ મહાઠગ છે હિંમતનગરનો. મૂળ રાજસ્થાનના આ વતનીનું નામ છે મનીષ શાહ. શગુન કંપનીના નામે આ શખ્સે લોકો પાસેથી નાણાં ઉઘરાવ્યા. માત્ર 30 મહિનામાં ડબલ કરવાની સ્કીમ લોંચ કરી. મનીષ શાહે એજન્ટને જોડયા અને આ એજન્ટોએ લાલચ આપીને નિર્દોષ લોકોના કરોડો રૂપિયા ઉઘરાવ્યા. આપણી અર્થવ્યવસ્થામાં એવો કોઈ જાદુ નથી કે તમારા નાણાં કોઈ જગ્યાએ કોઈ કંપની રોકે અને તમને 30 મહિનામાં આવું બંપર વળતર મળે. છતાં, નાણાંના લોભમાં આવીને આવા મહાઠગને કમાણી ધરી દેતા છેવટે એ રૂપિયા ખોવાનો વારો આવે છે.